-Հավանաբար հենց մենթալիտետի խնդիր կար: Պլաստիկ վիրահատությունների մասով, խոստովանեմ, լուրջ խնդիր կա: Անզեն աչքով, իհարկե, նկատում ենք կրծքերի, հետույքի կամ կոնքոսկրերի շրջանում վիրահատական միջամտությունները, բայց ավելի նուրբ են արված լինում դիմագծերի վիրահատությունները, ինչը մենք, հնարավոր է, չնկատենք: Սա, իհարկե, անհավասար պայմաններ է ստեղծում մրցույթում հայտ ներկայացնողների համար, սակայն մենք էլ խնդիր ունենք՝ կասկածելի դեպքերում մարդու անցյալը փորփրելու դեպքում: Լուսանկարներ, հին տեսանյութեր և այլն պահանջել չենք կարող, անձի մասնավոր տարածքն է, կոնֆիդենցիալ է, հասկանում եք: Ուստի աշխատում ենք հնարավորինս պահել բարձր չափորոշիչները այնքանով՝ որքանով մեզ տեսանելի ու հասանելի է: